CELEX: 32014R1397
Language: lv
Date: 2014-10-22 00:00:00
Title: Komisijas Deleģētā regula (ES) Nr. 1397/2014 ( 2014. gada 22. oktobris ), ar kuru groza Regulu (ES) Nr. 318/2013, ar ko pieņem 2016. līdz 2018. gada ad hoc moduļu programmu darbaspēka izlases veida apsekojumam, kas paredzēts ar Padomes Regulu (EK) Nr. 577/98  Dokuments attiecas uz EEZ

30.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 370/42
            
         KOMISIJAS DELEĢĒTĀ REGULA (ES) Nr. 1397/2014
   (2014. gada 22. oktobris),
   ar kuru groza Regulu (ES) Nr. 318/2013, ar ko pieņem 2016. līdz 2018. gada ad hoc moduļu programmu darbaspēka izlases veida apsekojumam, kas paredzēts ar Padomes Regulu (EK) Nr. 577/98
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1998. gada 9. marta Regulu (EK) Nr. 577/98 par darbaspēka izlases veida apsekojuma organizēšanu Kopienā (1) un jo īpaši tās 7.a panta 4. punktu,
   tā kā:
   
               (1)
            
            
               Ar Komisijas Regulu (ES) Nr. 318/2013 (2) pieņēma ad hoc moduļu programmu darbaspēka izlases veida apsekojumam 2016.–2018. gadam. Tajā katram ad hoc modulim definē priekšmetu, pārskata periodu, izlases lielumu un rezultātu nosūtīšanas termiņu.
            
         
               (2)
            
            
               Saskaņā ar Eiropas Parlamenta un Padomes Regulu (ES) Nr. 545/2014 (3) minētajā programmā definē arī sarakstu un aprakstu par specializētās informācijas jomu katram ad hoc apakšmodulim (“ad hoc apakšmoduļi”).
            
         
               (3)
            
            
               Lai nodrošinātu to, ka Regula (ES) Nr. 318/2013 ir saskaņā ar Regulas (EK) Nr. 577/98 grozīto redakciju, Regulai (ES) Nr. 318/2013 būtu jāpievieno katra ad hoc apakšmoduļa apzīmējums un apraksts.
            
         
               (4)
            
            
               Tādēļ Regula (ES) Nr. 318/2013 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulas (ES) Nr. 318/2013 pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 22. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 77, 14.3.1998., 3. lpp.
   
   
      (2)  Komisijas 2013. gada 8. aprīļa Regula (ES) Nr. 318/2013, ar ko pieņem 2016. līdz 2018. gada ad hoc moduļu programmu darbaspēka izlases veida apsekojumam, kas paredzēts ar Padomes Regulu (EK) Nr. 577/98 (OV L 99, 9.4.2013., 11. lpp.).
   
      (3)  Eiropas Parlamenta un Padomes 2014. gada 15. maija Regula (ES) Nr. 545/2014, ar ko groza Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā (OV L 163, 29.5.2014., 10. lpp.).
   
      PIELIKUMS
      
         
            “PIELIKUMS
            DARBASPĒKA APSEKOJUMS
            
               Ad hoc moduļu daudzgadu programma
            1.   JAUNIEŠI DARBA TIRGŪ
            
            
               Pārskata periods: 2016. gads.
            
               Apakšmoduļi (jomas, par kurām sniedzama sīkāka informācija):
            
            
                         
                     
                     
                        1. apakšmodulis: izglītība
                        Mērķis: sniegt sīkāku informāciju par jauniešu izglītību, apzinot aspektus, kas varētu ietekmēt viņu karjeras iespējas.
                     
                  
                         
                     
                     
                        2. apakšmodulis: darba vietas meklēšana
                        Mērķis: iegūt informāciju par jauniešu individuālu pieeju, meklējot darba vietu, un par palīdzību, ko tie saņem, meklējot darba vietu; novērtēt jauniešu pašnovērtējumu par to, vai viņu izglītības līmenis atbilst pašreizējās darba vietas prasībām.
                     
                  2.   PAŠNODARBINĀTĪBA
            
            
               Pārskata periods: 2017. gads.
            
               Apakšmoduļi (jomas, par kurām sniedzama sīkāka informācija):
            
            
                         
                     
                     
                        1. apakšmodulis: ekonomiski atkarīga pašnodarbinātība
                        Mērķis: noteikt ekonomiski atkarīgo pašnodarbināto skaitu. Šai grupai ir kopīgas iezīmes gan ar darba ņēmējiem, gan ar pašnodarbinātajiem, kā dēļ to profesionālais statuss ir pretrunīgs.
                     
                  
                         
                     
                     
                        2. apakšmodulis: pašnodarbināto darba apstākļi
                        Mērķis: analizēt pašnodarbināto darba apstākļus un galvenos iemeslus kļūšanai par pašnodarbināto.
                     
                  
                         
                     
                     
                        3. apakšmodulis: pašnodarbinātie un darba ņēmēji
                        Mērķis: salīdzināt pašnodarbināto un darba ņēmēju attieksmi un perspektīvas, piemēram, profesionālās apmierinātības līmeni.
                     
                  3.   DARBA UN ĢIMENES DZĪVES SASKAŅOŠANA
            
            
               Pārskata periods: 2018. gads.
            
               Apakšmoduļi (jomas, par kurām sniedzama sīkāka informācija):
            
            
                         
                     
                     
                        1. apakšmodulis: aprūpes pienākumi
                        Mērķis: noteikt, ciktāl bērnu un citu apgādājamo aprūpei piemērotu pakalpojumu pieejamība ietekmē cilvēku līdzdalību darbaspēkā.
                     
                  
                         
                     
                     
                        2. apakšmodulis: darba grafika elastīgums
                        Mērķis: no darba un ģimenes dzīves saskaņošanas viedokļa analizēt darba vietā piedāvāto elastīgumu.
                     
                  
                         
                     
                     
                        3. apakšmodulis: karjeras pārtraukumi un bērna kopšanas atvaļinājums
                        Mērķis: noteikt karjeras pārtraukumus, kas saistīti ar bērnu vai citu apgādājamo aprūpi, īpaši bērna kopšanas atvaļinājumu, un analizēt to ilgumu.”